одржаа состаноци на Пристапниот дијалог на високо ниво . Визната либерализација либерализација за граѓаните на Република Македонија кои патуваат во Шенген зоната е во сила од декември 2009 година. Како дел од механизмот за следење на визната либерализација, Комисијата редовно го оценува напредокот на земјата во спроведувањето на реформите воведени според патоказот за визна либерализација. Механизмот за следење исто така вклучува механизам за предупредување за да се избегнат злоупотреби, координиран од Фронтекс. Комисијата редовно ги поднесува своите извештаи од следењето на поствизната либерализација до Европскиот парламент и Советот. Следниот извештај ќе биде презентиран до крајот на 2014 година. Во јануари 2014 година, влезе во сила механизмот за суспензија на безвизниот режим. Врз основа на ова, земјите - членки на ЕУ може да побараат од Комисијата, во вонредни ситуации и како последна можна мерка, да ја испитаат можноста за привремено укинување на визната либерализација за државјаните на третите земји. Во 2008 година, влезе во сила Спогодбата за реадмисија меѓу Европската унија и Република Македонија. Во периодот од 2007 до 2013 година, ЕУ обезбеди финансиска помош за Република Македонија во рамките на ѝ Инструментот за претпристапна помош (ИПА). На земјата беа доделени вкупно 610 милиони евра, надополнети со повеќе - кориснички програми на ИПА. Националната програма на ИПА 2012 - 13, во вредност од 56 милиони евра, ќе помогне во модернизирање на земјата во неколку области кои се од клучно значење за процесот на пристапување, вклучувајќи ги: правниот систем, економијата, земјоделскиот сектор и животната средина.

Од овој вкупен износ, националните органи се директно одговорни за управување со 470 милиони евра според децентрализираниот систем на управување. Сепак, се доцни со набавките според тој систем, што резултира со губење на повеќе од 21 милиони евра до крајот на 2013 година. Продолжува загриженоста дека ограничениот национален капацитет за програмата и трошењето на средствата од ИПА според децентрализираниот систем за управување (ДИС) може да предизвикаат дополнителни загуби во иднина. Затоа, органите треба да покажат поголема посветеност за зголемување на капацитетот на администрацијата, со цел да се забрза управувањето и да се зголеми влијанието на финансиската помош. Во рамките на ИПА II, земјата ќе продолжи да ја користи претпристапната помош во периодот 2014 - 20 година, со вкупно индикативно финансирање од 664 милиони евра. Комисијата изготви индикативен стратешки документ за тој временски период, во консултација со националните органи и другите засегнати страни, кој беше донесен во август 2014 година. Помошта од ИПА II ќе биде насочена кон поддршка на напорите за реформа во областа владеење на правото и управување, како и на конкурентноста и растот. Билатералната помош од ИПА II ќе продолжи да биде надополнета со повеќе - корисничката помош од ИПА II. Националната програма за 2014 година се однесува на секторите: демократија и управување, владеење на правото и фундаментални права, конкурентност и иновативност, транспорт и животна средина и земјоделство. Република Македонија активно учествува во следните програми на ЕУ : 'Седмата рамковна програма за истражување', 'Напредок', 'Програмата за претприемништво и иновации', 'Култура', 'Европа за граѓаните', ' Царина' и 'Фискалис'. Исто така, земјата неодамна склучи или е во процес на склучување на нови договори за голем број на програми, вклучувајќи ги: 'Хоризонт 2020', 'Еразмус +', 'Конкурентност на претпријатијата и мали и средни претпријатија', 'Креативна Европа' и 'Вработување и социјални иновации'.

## 2. ПОЛИТИЧКИ КРИТЕРИУМИ

Во овој дел се разгледува напредокот на Република Македонија во исполнувањето на политичките критериуми од Копенхаген, кои налагаат стабилност на институциите што гарантираат демократија, владеење на правото, почитување на човековите права и почитување и заштита на малцинствата. Исто така, ја опфаќа регионалната соработка, добрососедските односи со земјите од процесот на проширување и земјите - членки, како и почитувањето на меѓународните обврски, како што е соработката со Меѓународниот кривичен суд за поранешна Југославија (МКСЈ).

5